Fundargerð umhverfisnefndar Skýjaborgar
Fimmtudaginn, 26. febrúar 2015

Mættir: Oddur, Samúel, Tinna, Elina, Eyrún, Eymar, Gústi, Matthildur, Marteinn, Þórdís, Magga Sigga.

Tilefni fundarins var heimsókn Umhverfis-, skipulags- og náttúruverndarnefndar Hvalfjarðarsveitar.

Fyrr í vetur sendi leikskólinn erindi til Hvalfjarðarsveitar þar sem við kynntum þeim verkefni okkar með að útbúa fjölnota poka til nota í leikskólanum með það að markmiði að minnka plastpokanotkun. Vel var tekið í erindið og kom sveitarstjórnin í leikskólann í kjölfarið til að fræðast betur um verkefnið. Markmið þessa fundar var að kynna börnunum að sveitarfélagið hefur í hyggju að nota þessa hugmynd og gefa öllum íbúum sveitarfélagsins fjölnota taupoka.

Börnunum fannst þetta góð hugmynd og eru viss um að þetta sé gott fyrir umhverfið.

Ýmislegt annað kom upp á fundinum og fór góður tími í að ræða um rusl og sorpvandann okkar. Börnin sögðu frá því að þau finna mikið rusl í skurðum og finnst að það eigi að finna eitthvað út úr því.

Þórdís Þórisdóttir